C 344/104
MT
Il-Ġurnal Uffiċjali tal-Unjoni Ewropea
29.9.2023
Data li għadha kif ġiet ippubblikata (34) tindika li l-għadd ta’ unikorni ġodda fl-UE kien relattivament baxx fl-ewwel trimestru tal-2023 – ġew irreġistrati erbgħa biss – meta mqabbel ma’ madwar 20 fil-perjodu korrispondenti fl-2021 u fl-2022 (22 u 20 rispettivament).
Fl-ewwel trimestru tal-2020 ġew stabbiliti erba’ unikorni ġodda.
Għalhekk, ir-“rata tat-twelid” tal-unikorni fl-UE jidher li naqset għal-livelli ta’ qabel il-COVID.
Anki bix-xejra li qed tiżdied riċenti tagħha, l-UE għadha lura meta mqabbla ma’ reġjuni oħra bħall-Istati Uniti, iċ-Ċina u r-Renju Unit, fejn huma kkonċentrati ħafna mill-unikorni, u dan għax stabbiliti hemmhekk jew għax marru hemmhekk wara li jkunu ġew stabbiliti band’oħra (35).
Il-ħolqien ta’ sistemi sodi u ta’ appoġġ u l-isfruttament tal-potenzjal kollu tas-Suq Uniku tal-UE huma fatturi importanti biex jiżdied l-għadd ta’ unikorni jew biex dawn jiġu attirati mid-dinja kollha.
It-trajettorja bażi tibbaża fuq id-data storika tal-unikorni li tkopri l-perjodu 2008-2022.
Il-forma funzjonali magħżula f’dan il-każ hi dik esponenzjali u taqbel sew mad-data storika, ara l-Illustrazzjoni 15.
Ma tintwera l-ebda trajettorja tad-Deċennju Diġitali minħabba l-instabbiltà riċenti/attwali tax-xejriet.
Illustrazzjoni 15 L-għadd ta’ unikorni fl-UE.
Id-data storika u t-trajettorja bażi
3.2.10.
Diġitalizzazzjoni tas-servizzi pubbliċi Mira: Id-diġitalizzazzjoni tas-servizzi pubbliċi, fejn jingħata aċċess online għal 100 % tas-servizzi pubbliċi ewlenin u, meta rilevanti, iċ-ċittadini u negozji fl-Unjoni jkunu jistgħu jinteraġixxu online mal-amministraz­ zjonijiet pubbliċi.
Definizzjoni ta’ KPI: — Ċittadini: L-aċċess online liċ-ċittadini għal servizzi pubbliċi ewlenin jitkejjel bħala s-sehem tal-passi amministrattivi li jistgħu jsiru għalkollox online f’avvenimenti ewlenin tal-ħajja.
Jitqiesu l-avvenimenti talħajja li ġejjin: il-moviment; it-trasport; il-ftuħ ta’ proċedura għal talbiet żgħar; il-familja; il-karriera; l-istudju; u s-saħħa. — Negozji: L-aċċess online lin-negozji għal servizzi pubbliċi ewlenin jitkejjel bħala s-sehem tal-passi amministrattivi meħtieġa biex jinfetaħ negozju u jitwettqu operazzjonijiet kummerċjali regolari, li jistgħu jsiru għalkollox online.
(34) Il-pjattaforma Dealroom, https://tinyurl.com/EU-unicorns-Q1-2023.
(35) Il-pjattaforma Dealroom, https://tinyurl.com/unicorns-totals-non-EU.